ദ റേപ് ഓഫ് യൂറോപ്പ (റെനി)

വാഡിസ്വാ IV വാസയുടെ നിയോഗപ്രകാരം ഇറ്റാലിയൻ ആർട്ടിസ്റ്റ് ഗ്വിഡോ റെനി, 1637 നും 1639 നും ഇടയിൽ ചിത്രീകരിച്ച ഒരു എണ്ണഛായാചിത്രമാണ് ദ റേപ് ഓഫ് യൂറോപ്പ. ഈ ചിത്രത്തിലെ ചിത്രീകരണവിഷയമായ “‘യൂറോപ്പ”’ ഗ്രീക്ക് പുരാണത്തിലെ ഉന്നത കുല ജാതയായ ഒരു വനിതയായിരുന്നു. സ്യൂസ് ഒരു വെളുത്ത കാളയുടെ രൂപത്തിൽ യൂറോപ്പയെ തട്ടി കൊണ്ട് പോകുന്നു. ഈ ചിത്രം പിന്നീട് ഡെനിസ് മഹോൺ ശേഖരിക്കുകയുണ്ടായി. ദേശീയ ഗാലറിയിലേക്ക് കടം കൊടുത്ത ഈ ചിത്രം അവിടെ ഇപ്പോഴും പ്രദർശിപ്പിച്ചിരിക്കുന്നു. 
 വിവരണം 
ടയർ രാജാവായ അഗനോറിന്റെ മകളായിരുന്നു യൂറോപ്പ. സ്യൂസ് അവളുമായി പ്രണയത്തിലാവുകയും അവൾ കളിക്കുന്ന കരയിൽ നിന്ന് അവളെ തട്ടിക്കൊണ്ടുപോകാൻ വേണ്ടി സ്വയം ഒരു കാളയായി മാറുകയും ചെയ്തു. അവൾ അവന്റെ പുറകിൽ കയറി, അവർ ക്രീറ്റിലേക്ക് നീന്തി. മിനോസ്, റഡാമന്തിസ്, സർപെഡോൺ എന്നീ മൂന്ന് ആൺമക്കളെ അവൾ പ്രസവിച്ചു.

പതിനേഴാം നൂറ്റാണ്ടിലെ ചിത്രങ്ങൾക്ക് ഏറ്റവും പ്രചാരമുള്ള ക്ലാസിക്കൽ വിഷയങ്ങളിലൊന്നാണ് മിത്ത്. എന്നിരുന്നാലും കുപിഡ് ചിത്രങ്ങളെ ഇതിൽ ഉൾപ്പെടുത്തുന്നത് ഈ ഉദാഹരണത്തെ അസാധാരണമാക്കുന്നു. തട്ടിക്കൊണ്ടുപോകുമ്പോഴുള്ള അസ്വസ്ഥത പ്രണയത്തിലേക്ക് തിരിയാൻ തുടങ്ങുന്ന നിമിഷത്തിലാണ് യൂറോപ്പയെ ചിത്രീകരിച്ചിരിക്കുന്നത്. 

1640-ന് തൊട്ടുമുമ്പ് പോളണ്ടിലെ കിംഗ് വ്‌ലാഡിസ്ലാവിനുവേണ്ടിയാണ് ഈ ചിത്രം നിർമ്മിച്ചത്. അതിൻറെ തിളക്കമാർന്ന സ്വരപ്രമാണം, പഠന ചാരുത, ശക്തമായ ഇളം നിറങ്ങൾ എന്നിവ റെനിയുടെ ഒരു കാലഘട്ടത്തിന്റെ അവസാനത്തെ ശൈലിക്ക് സമാനമാണ്.

സർ ഡെനിസ് മഹോൺ ഇരുപതാം നൂറ്റാണ്ടിലെ ഏറ്റവും പ്രശസ്തനായ കലാചരിത്രകാരന്മാരും കലാസമാഹർത്താവും 90 കളിൽ മ്യൂസിയങ്ങൾക്കായി ഒരു പ്രചാരണപ്രവർത്തകനുമായിരുന്നു. താരതമ്യേന  മുൻ പണ്ഡിതന്മാർ അവഗണിച്ചിട്ടും ഇറ്റാലിയൻ ബറോക്കിന്റെ വ്യാപ്തി, പ്രാധാന്യം, ഗുണനിലവാരം എന്നിവ ക്രമേണ തെളിയിച്ചുകൊണ്ട് നിരവധി പതിറ്റാണ്ടുകളായി മഹോൺ തന്റെ ശേഖരം രൂപീകരിച്ചു. അദ്ദേഹം പണ്‌ഡിതോചിതമായും അഭിനിവേശത്തോടെ ശേഖരിച്ച ചിത്രങ്ങളുടെ ഗുണനിലവാരം ഹൃദയങ്ങളും മനസ്സുകളും മാറ്റി മറിച്ചുകൊണ്ട് യൂറോപ്യൻ കലയുടെ ചരിത്രത്തിൽ അതിന്റെ നിലയെ വ്യക്തമായി സ്വാധീനിച്ചു.

 ചിത്രകാരനെക്കുറിച്ച് 
ബറോക്ക് കാലഘട്ടത്തിലെ ഒരു ഇറ്റാലിയൻ ചിത്രകാരനായിരുന്നു അദ്ദേഹം. സൈമൺ വൗട്ട്, നിക്കോളാസ് പൗസിൻ, ഫിലിപ്പ് ഡി ചാംപെയ്ൻ എന്നിവരെപ്പോലെ അദ്ദേഹത്തിന്റെ ചിത്രങ്ങൾ ക്ലാസിക്കൽ രീതി കാണിക്കുന്നു. അദ്ദേഹം പ്രാഥമികമായി മതപരമായ ചിത്രങ്ങൾ വരച്ചു. മാത്രമല്ല പുരാണ, സാങ്കൽപ്പിക വിഷയങ്ങളും വരച്ചു. റോം, നേപ്പിൾസ്, ജന്മനാടായ ബൊലോഗ്ന എന്നിവിടങ്ങളിൽ സജീവമായിരുന്ന അദ്ദേഹം കാരാച്ചിയുടെ സ്വാധീനത്തിൽ ഉയർന്നുവന്ന ബൊലോഗ്നീസ് സ്കൂളിലെ പ്രധാന വ്യക്തിയായി.
അവലംബം

വർഗ്ഗം:സ്ത്രീകളുടെ ചിത്രങ്ങൾ